Diari Oficial de la Generalitat Valenciana


Sumari del DOGV 4238, del 29-04-2002 (2002/4378)

RESOLUCIÓ de 24 d'abril de 2002, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde d'11 de desembre de 2001, de la Conselleria de Benestar Social, per la qual es regulen i convoquen ajudes dirigides al manteniment del pla de mesures d'inserció social per a l'exercici corresponent a l'any 2002 i prestacions econòmiques reglades per a l'any 2002 i part de l'exercici 2003.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4238

Data del DOGV
:   29-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4378


Data del document
:   24-04-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * reinserció social
    * administració local

RESOLUCIÓ de 24 d'abril de 2002, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde d'11 de desembre de 2001, de la Conselleria de Benestar Social, per la qual es regulen i convoquen ajudes dirigides al manteniment del pla de mesures d'inserció social per a l'exercici corresponent a l'any 2002 i prestacions econòmiques reglades per a l'any 2002 i part de l'exercici 2003. [2002/4378]
  
L'Ordre d'11 de desembre, publicada en el DOGV núm. 4152, de data 20 de desembre, va ser tramitada d'acord amb allò disposat en l'Ordre 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, tot quedant condicionat el finançament d'aquestes ajudes a l'aprovació dels crèdits corresponents.
  
Una vegada aprovada i publicada la Llei 10/2001, de 27 de desembre, de Pressupostos de la Generalitat Valenciana, per a l'exercici 2002 (DOGV núm. 4158, de data 31 de desembre de 2001), en aplicació d'allò que estableix la disposició addicional única de l'Ordre d'Ajudes, i segons el que preveu l'article 47.11 del Decret Legislatiu, de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Ordre d'11 de desembre.
  
Per tot aixó, i fent ús de les facultats que em confereix l'article 47.11 del text refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat dels crèdits pressupostaris i les línies de subvenció destinades a finançar les ajudes regulades en l'Ordre d'11 de desembre de 2001, de la Conselleria de Benestar Social, per la qual es regulen i convoquen ajudes (DOGV 4.152, de 20 de desembre), que s'indiquen a continuació, a càrrec del programa pressupostari 82.37.353.76 Família, menor i adopcions:
  
Denominació: Pla Mesures Inserció Social
  
Projecte: T-0309
  
Consignació pressupostària: 1.698.908,13 euros
  
Procedència fons: propis
  
Segon
  
Per al pagament i justificació de les prestacions econòmiques reglades valdrà allò disposat en l'Ordre d'ajudes d'11 de desembre.
  
El règim de lliuraments de transferències corrents corresponents als programes d'integració, així com les despeses de salaris i seguretat social del personal, previstes en aquesta ordre serà el que estableix en l'article 33, apartat c), de la Llei 10/2001, de 27 de desembre, de Pressupostos de la Generalitat Valenciana per a l'any 2002 que és el següent: les transferències econòmiques previstes podran lliurar-se immediatament una vegada concedides fins al 60% del seu import; el 40% restant es lliurarà després de l'aportació i la comprovació de la documentació justificativa de l'efectiva i correcta aplicació de l'import inicialment anticipat.
  
Per a la justificació valdrà allò disposat en l'Ordre d'Ajudes d'11 de desembre.
  
Tercer
  
Els crèdtis publicats tenen el caràcter de màxims, i no es podran concedir subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 24 d'abril de 2002
  
El conseller de Benestar Social